ДО
ОБЩИНСКИ СЪВЕТ

ГР. КРУМОВГРАД

Д О К Л А Д Н А  З А П И С К А
от Себихан Керим Мехмед – кмет на Община Крумовград

ОТНОСНО: Изменение на Приложение № 11 Действаща тарифа към договор за обществена услуга № 1302 от 19.12.2023 година сключен между община Крумовград и „Общинско дружество Крумовица“ ЕООД 
           УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

В Общинска администрация – Крумовград постъпи докладна записка с вх. № 26-00-160/19.03.2026 г. от Гюрсел Ахмед Гюслю – управител на „Общинско дружество Крумовица“ ЕООД, относно необходимостта от актуализиране на цените на билетите и картите по автобусните линии „Автогара Крумовград“ – кв. „Изгрев“ и „с. Вранско – кв. „Изгрев“. Като мотиви за завишаване на цените за превоз на пътници са посочени завишените цени на дизеловото гориво, ръста на минималната работна заплата, покриване на външни услуги (застраховки, банкови кредити, сервизна поддръжка и др.), както и като цяло финансовото състояние на дружеството. В допълнение са посочени и мотиви за  закръгляне на сумите след превалутиране на цената на билетите с цел удобство при разплащане. 

Съгласно сключения договор за обществена услуга между Община Крумовград и „Общинско дружество Крумовица“ ЕООД е в сила действаща тарифа, чието приложение съдържа информация за цените на билетите и абонаментните карти за превоз на пътници по посочените автобусни линии.


Служители от Общинска администрация – Крумовград, след запознаване с представените в докладната записка мотиви и въз основа на направени анализи, констатираха значително нарастване на разходите за поддръжка и експлоатация на транспортните средства и за предоставянето на услугата като цяло. Увеличението на цените на горивата, ръстът на минималната работна заплата и влиянието на неблагоприятната геополитическа обстановка водят до повишаване на себестойността на предоставяната транспортна услуга.


С оглед на това, актуализацията на цените на билетите се явява необходима и икономически обоснована мярка, която ще позволи на дружеството да поддържа устойчиво функциониране, да осигурява качествена услуга и да гарантира нормалното изпълнение на транспортните дейности. На база на направения анализ и отчетените фактори предложението за повишаване на цените на билетите е разумно, аргументирано и насочено към стабилността на общинския транспорт.
Според действащата тарифа цената на еднократното пътуване е 0,51 евро, а преференциалната цена за учащи след 7 клас, студенти, докторанти, пенсионери и за хора с увреждания/придружител на хора с увреждания е 0,26 евро. Предложението на управителя на дружеството е цените да станат както следва: цена на редовен билет – 0,60 евро, преференциалната цена на билета – 0,30 евро.


Тъй като тарифата съдържа и цени на карти за пътуване, те също следва да се актуализират, като се повишат както следва: 

1. Цени на редовни карти:

· дневната карта: от 1,28 евро на 1,30 евро; 

· месечна карта от 12,78 на 13,00 евро; 

· годишната карта: от 127,82 на 130,00 евро;
2. Цени на преференциални карти:

· месечна карта от 5,11 на 6,00 евро; 

· годишната карта: от 51,13 на 60,00 евро.
За да се извърши актуализацията на цените е необходимо да се спази изискването на чл. 13, ал. 6 от договор за обществена услуга № 1302 от 19.12.2023 г. и да се направи изменение на Приложение № 11 към договор, съгласно направените по-горе предложения.

Предвид гореизложеното и на основание чл. 21, ал. 1, т. 23 и ал. 2 от Закона за местното самоуправление и местната администрация и чл. 13, ал. 6 от договор за обществена услуга № 1302 от 19.12.2023 г., предлагам Общинският съвет да приеме следното

Р Е Ш Е Н И Е:


І. ИЗМЕНЯ Приложение № 11 към договор за обществена услуга № 1302 от 19.12.2023 год., сключен между Община Крумовград и „Общинско дружество Крумовица“ ЕООД, неразделна част от настоящото решение, считано от 01.01.2027 год.

ІІ. ВЪЗЛАГА на кмета на Община Крумовград да извърши всички правни и фактически действия по изпълнение на настоящото решение.
ВНЕСЪЛ:..….…………..……

            СЕБИХАН МЕХМЕД

      Кмет на Община Крумовград

Изготвили: Р. Горанова, ст. специалист в дирекция „ОСИ“: …………………..

А. Хаджъисмаил, директор на дирекция „ОСИ“: …………………….

Съгласували: М. Тоскова, юрисконсулт в дирекция „НОП“:…………………..

инж. А. Хаджимехмед, зам.-кмет на Община Крумовград:……………………

ПРИЛОЖЕНИЕ № 11. ДЕЙСТВАЩА ТАРИФА

	Билет за пътуване 


	Еднократно
	0,60 евро 

	Редовни карти за двете линии:


	Дневна

Месечна

Годишна
	1,30 евро
13,00 евро
130,00 евро

	Преференциални цени за учащи  след 7 клас, студенти, докторанти,  за двете линии:

Билет:

Карта: 


	Еднократно

Месечна

Годишна
	0,30 евро 
6,00 евро
60,00 евро

	Преференциални за учащи  до 7 клас,  за всички линии:

Билет:

Карта:


	Еднократно

Месечна

Годишна
	0 евро
0 евро

	Преференциални цени за пенсионери за всички линии:

Билет:

Карта:


	Еднократно

Месечна

Годишна
	0,30 евро 

6,00 евро

60,00 евро

	Преференциални цени за хора с увреждания / придружител на хора с увреждания за всички линии:

Билет:

Карта:


	Еднократно

Месечна

Годишна
	0,30 евро 

6,00 евро

60,00 евро


